    Haza is kéne már menni,
    vajon mit fognak szólani?
    Sötét az éjszaka,
    babám, kísérj el haza,
    megszolgálom néked valaha.
    Sötét az éjszaka,
    babám, kísérj el haza,
    megszolgálom néked valaha.

    A mezei kis pacsirta
    mind a két szemét kisírta.
    Sírok én magam is,
    sír az én galambom is,
    lehajlik értünk még az ág is.
    Sírok én magam is,
    sír az én galambom is,
    lehajlik értünk még az ág is.

    Valamennyi gácsér-ruca,
    mind kondorú annak farka.
    Valamennyi magyar lány,
    piros pántlika haján,
    szeret is az engem igazán.
    Valamennyi magyar lány,
    piros pántlika haján,
    szeret is az engem igazán.