    El kell menni katonának,
    csak kötéllel ne fognának.
    Ugyan kinek volna kedve
    gyöngyéletre erőltetve?
    Ugyan kinek volna kedve
    gyöngyéletre erőltetve?

    Kerülik a kertek alját,
    szedik a lovas katonát.
    Csak hadd szedjék, csak hadd vigyék,
    csak az enyém el ne vigyék.
    Csak hadd szedjék, csak hadd vigyék,
    csak az enyém el ne vigyék.

    El kell menni, ha esik is,
    mégha nehezen esik is.
    Nehezen esik a járás,
    rózsám, tőled a megválás.
    Nehezen esik a járás,
    rózsám, tőled a megválás.

    Ha elmegyek a csatába,
    ne sírj értem, mert hiába.
    Ne sírjál, mert én is sírok,
    bánatimmal úgysem bírok.
    Ne sírjál, mert én is sírok,
    bánatimmal úgysem bírok.