Tátrasirató

Pár hét múlva, 2004. november 20-án orkán pusztított a Magas-Tátrában. Szinte az egész erdőterület megsemmisült. 50 km hosszúságban, és 2,5 km szélességben tarolta le az óránként 170 km-s vihar a fenyveseket. A katasztrófa elzárta a településeket a külvilágtól, az utakra döntött fákat napokig tartott eltakarítani. Szakértők szerint akár 100 év is kellhet, hogy olyan legyen a Tátra, mint volt a tragédia előtt, ami azt jelenti, hogy mi már még egyszer nem láthatunk ebben a hegységben olyan fenyveseket, mint mikben sétáltunk. A Csorba-tótól keletre végezete a legnagyobb pusztítást a vihar, arrafelé nem sok fát hagyott állva. Mi szerencsésnek tudhatjuk magunkat, mivel még az utolsó pillanatban járhattunk a Magas-Tátrában. Egyesek szerint már soha nem lesz olyan a Tátra, mint volt. Félő, hogy joggal tartanak a tavaszi nagy áradások következményeitől is, így, hogy azt az erdő már nem fogja meg.

Bízom, hogy az idő majd begyógyítja e csapás sebeit is, mint ahogy számtalanszor volt már ír nagy és kis sebekre.