     Keresem a szépet.
     Néha megtalálom.
     Madarak röpülésében.
     A fák alakjában.
     Nyári eső szagában.
     Hajnal hasadásában.
     Lányok mosolyában.
     Egy-egy dalban.
     Virágokban.
     Folyók elfolyásában.
     Holdtöltében.
     Őzek félénk pillantásában.
     Álmaimban.
     Hó ropogásában.
     Jó beszélgetésekben.
     Gyümölcsök ízében.
     Erdei szaladásban.
     Sziklák hidegségében.
     Művészfilmek képkockáiban.
     Eldugott falvak utcácskáiban.
     Öregek tapasztaltságában.
     Felhők mozgásában.
     Fények játékában.
     Könyvek igazában.
     Túrák utáni elfáradásban.
     Megyek az úton lefelé,
     senki sem mondja gyere bé.
     Megyek az úton lefelé,
     senki sem mondja gyere bé.

     Gyere bé, öleljelek meg,
     széket adok, s leültetlek.
     Gyere bé, öleljelek meg,
     széket adok, s leültetlek.