    Látod, rózsám, neked mindegy,
    aki teelőtted elmegy,
    lehet szőke, lehet barna,
    megáll a te szemed rajta.
    Lehet szőke, lehet barna,
    megáll a te szemed rajta.

    Azt gondolod, hogy én bánom,
    hogy tetőled el kell válnom.
    Én előttem az csak álom,
    nem csak te vagy a világon.
    Én előttem az csak álom,
    nem csak te vagy a világon.

    Azt gondolod, hogy szeretlek,
    ha egy kicsit megölellek.
    Még százszor is megölellek, Kati-Kata,
    mégsem igazán szeretlek.

    Elmehetsz már kapum előtt,
    nem vigyázlak, mint azelőtt.
    Mer azelőtt vigyáztalak,
    szívem újult, ha láttalak.
    Mer azelőtt vigyáztalak,
    szívem újult, ha láttalak.

    Azt gondolod, hogy szeretlek,
    ha egy kicsit megölellek.
    Még százszor is megölellek, Kati-Kata,
    mégsem igazán szeretlek.
    Még százszor is megölellek, Kati-Kata,
    mégsem igazán szeretlek.