    Boldogasszony anyánk,
    régi nagy pátrónánk!
    Nagy ínségben lévén
    így szólít meg hazánk:
    Magyarországról,
    édes hazánkról,
    ne felejtkezzél el
    szegény magyarokról!

    Vedd el országodról
    ezt a sok ínséget,
    melyben torkig úszunk,
    ó, nyerj békességet!
    Magyarországról,
    édes hazánkról,
    ne felejtkezzél el
    szegény magyarokról!

    Jézus fijad előtt
    hajts térdet érettünk,
    mer ha nem cselekszed
    egy lábig elveszünk!
    Magyarországról,
    édes hazánkról,
    ne felejtkezzél el
    szegény magyarokról!

    Magyarországról,
    édes hazánkról,
    ne felejtkezzél el
    szegény magyarokról!