    Kerek a szőlő levele,
    kerek a szőlő levele.
    Vártalak rózsám az este,
    vártalak rózsám az este.

    Vártalak rózsám, nem jöttél,
    vártalak rózsám, nem jöttél.
    Váratlan máshoz elmentél,
    váratlan máshoz elmentél.

    Verjen meg a jó teremtő,
    verjen meg a jó teremtő,
    nem voltál igaz szerető,
    nem voltál igaz szerető.

    Járjon hozzád az a madár,
    járjon hozzád az a madár,
    ki pántlikás kalapban jár,
    ki pántlikás kalapban jár.

    Zöld pántlika, könnyű gúnya,
    zöld pántlika, könnyű gúnya,
    mert azt a szél könnyen fújja,
    mert azt a szél könnyen fújja.

    Kerka ruha nehéz gúnya,
    kerka ruha nehéz gúnya,
    mert azt a bú földig nyomja,
    mert azt a bú földig nyomja.