    Elmennék én, babám, tihozzátok egy este,
    ha az anyád a kapuba ne lesne.
    De az anyád olyan csalfa menyecske, menyecske,
    meghallgatta, babám, mit beszéltünk az este.

    Elmennék én, babám, tinálatok egy este,
    ha a kutyád rövidre volna kötve,
    Kösd meg babám, a kutyádat rövidre, rövidre,
    ne ugasson, babám, egy becsületes legényre.

    Elmennék én, babám, tinálatok egy este
    de szemetes a házatok közepe,
    rézsarkanytúm felveri a szemetet, szemetet,
    hogy kössem le véled, rózsám az életemet?

    Mégegyszer elmennék tinálatok egy este,
    ha az ágyad puhára volna vetve
    vesd meg, babám, az ágyadat puhára a falig,
    mer én itt maradok kivilágos reggelig.

    Vesd meg, babám, az ágyadat puhára a falig,
    mer én itt maradok holnapután reggelig.