    Istenem, Istenem,
    szerelmes Istenem,
    hogy kell e világot
    búval is eltöltsem?

    Búval eltöltenem,
    bánattal viselnem,
    szeretetlen társsal
    egy ágyba feküdnem.

    Mikor ölelni kell,
    karjait fájlalja,
    mikor csókolni kell,
    bús könnyit hullatja.

    S nincsen a világon
    nagyobb nyomorúság,
    mint kik összepárosodnak,
    s nem szeretik egymást.

    S ha meg kell ölelje,
    Karjait fájlalja.
    Ha meg kell csókolja,
    bús könnyit hullajtja.