    Kis pej lovam a csárda előtt
    gödröt vágott maga előtt.
    Gödröt vágott haragjába,
    betyár gyerek a gazdája.
    Gödröt vágott haragjába,
    betyár gyerek a gazdája.

    Tegnapelőtt Edelénybe
    kilenc zsandár állt elémbe.
    Azt kérdezik, hogy mi a nevem,
    hol az utazólevelem.
    Azt kérdezik, hogy mi a nevem,
    hogy hol az utazólevelem.
    De megállj, zsandár, megmutatom,
    csak a lajbim kigombolom.
    Csak a lajbim kigombolom,
    azt előrántom a revolverom.
    Csak a lajbim kigombolom,
    s előkapom a revolverom.

    A kis lajbim kigomboltam,
    revolverem elővágtam.
    Kettőt-hármat agyonlőttem,
    ez az utazólevelem!
    Nesze, zsandár, itt a nevem,
    itt az utazólevelem!